CELEX: 62008CA0126
Language: hu
Date: 2009-07-16 00:00:00
Title: C-126/08. sz. ügy: A Bíróság (második tanács) 2009. július 16-i ítélete (Hof van Cassatie van België — Belgium előzetes döntéshozatal iránti kérelme) — Distillerie Smeets Hasselt NV, Belgische Staat, Louis De Vos kontra Belgische Staat, (2913/92/EGK rendelet — Közösségi Vámkódex — Behozatali vagy kiviteli vámok utólagos beszedése — Vámtartozás könyvelésbe vétele — Könyvelési nyilvántartásba vagy más ezzel egyenértékű adathordozóba vétel — Könyvelésbe vételnek minősülő jegyzőkönyvbe vétel — A jegyzőkönyv másolatának átadása, amely egyenértékű a jogszabály szerinti vámösszeg közlésével)

12.9.2009   
            
            
               HU
            
            
               Az Európai Unió Hivatalos Lapja
            
            
               C 220/10
            
         A Bíróság (második tanács) 2009. július 16-i ítélete (Hof van Cassatie van België — Belgium előzetes döntéshozatal iránti kérelme) — Distillerie Smeets Hasselt NV, Belgische Staat, Louis De Vos kontra Belgische Staat,
   (C-126/08. sz. ügy) (1)
   
   (2913/92/EGK rendelet - Közösségi Vámkódex - Behozatali vagy kiviteli vámok utólagos beszedése - Vámtartozás könyvelésbe vétele - Könyvelési nyilvántartásba vagy más ezzel egyenértékű adathordozóba vétel - Könyvelésbe vételnek minősülő jegyzőkönyvbe vétel - A jegyzőkönyv másolatának átadása, amely egyenértékű a jogszabály szerinti vámösszeg közlésével)
   2009/C 220/15
   Az eljárás nyelve: holland
   
      A kérdést előterjesztő bíróság
   
   Hof van Cassatie van België — Belgium
   
      Az alapeljárás felei
   
   
      Felperesek: Distillerie Smeets Hasselt NV, Belgische Staat, Louis De Vos
   
      Alperesek: Belgische Staat, Louis De Vos, Bollen, Mathay & Co BVBA, a Transterminal Logistics NV felszámolója, Daniel Van den Langenbergh, Firma De Vos NV
   
      Tárgy
   
   Előzetes döntéshozatal iránti kérelem — Hof van Cassatie van België — A Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (HL L 302., 1. o.; magyar nyelvű különkiadás 2. fejezet 4. kötet 307. o.) 217. cikke (1) bekezdésének és 221. cikke (1) bekezdésének értelmezése –Behozatali vagy kiviteli vámok utólagos beszedése — A vámtartozás összegének adóssal történő közlését megelőző könyvelésbe vételének szükségessége vagy annak hiánya — A „könyvelésbe vagy más ezzel egyenértékű adathordozóba vétel” fogalma.
   
      Rendelkező rész
   
   A Közösségi Vámkódex létrehozásáról szóló, 1992. október 12-i 2913/92/EGK tanácsi rendelet 217. cikkét úgy kell értelmezni, hogy a tagállamok előírhatják, hogy a vámtartozásból származó vám összegének könyvelésbe vétele megtörténik az említett összegnek a hatáskörrel rendelkező vámhatóságok által készített, és az alkalmazandó vámjogszabályok megsértését megállapító jegyzőkönyvbe történő feljegyzésével.
   
      (1)  HL C 142., 2008.6.7.